આ અંગે મૃતકના પત્નિ જયાબેને જણાવ્યું હતું કે, રાદડિયા ઇન્ડસ્ટ્રીઝમાંથી ધસી આવેલા પાંચેક શખ્સોએ કચરો ઉપાડવાનું કહી જ્ઞાતિ પૂછી હતી અને જ્ઞાતિ જાણ્યા બાદ હડધૂત કરી માર મારવા લાગ્યા હતા. પોલીસે હત્યા અને એટ્રોસીટી સહિતની કલમ હેઠળ ગુનો નોંધ્યો હતો. મૃતકના મામાના પુત્ર શંકરભાઇ દેવજીભાઇ ચાવડાએ જણાવ્યું હતું કે, મુકેશભાઇની હત્યાથી તેનો પરિવાર નોંધારો થઇ ગયો છે. પતિને કારખાનામાં ગોંધી રખાયાની જાણ કરી જયાબેન પરિવારજનો સાથે કારખાને પહોંચ્યા ત્યારે મુકેશભાઇ બેભાન હાલતમાં મળી આવ્યા હતા. વાણીયા પરિવાર મુકેશભાઇને બેભાન હાલતમાં રાજકોટ હોસ્પિટલમાં લઇ આવ્યો હતો જ્યાં ફરજ પરના તબીબે તેમને મૃત જાહેર કરતાં બનાવ હત્યામાં પલટાયો હતો.